Sinun on tunnistettava lemmikkisi kynsien ydin ennen kynsien siistimistä. Lemmikkieläimen kynnen perusanatomia on esitetty alla olevassa kuvassa. Kynnen ulompi osa on kova, eikä siinä ole tuntoa, koska siinä ei ole hermoja. Kynnen sisällä oleva osa on sen ydin. Tämä osa koostuu pienistä verisuonista ja hermoista, ja se on erittäin herkkä. Ydin on kynttä "ruokkiva" suoni. Kynnestä alkaa vuotaa verta, jos leikkaat vahingossa ydintä. Kynnen vaaleanpunainen ydin on usein näkyvissä, jos kynnet ovat väriltään vaaleat. Jos kynnet ovat väriltään tummempia, ytimen sijainti ei ole välttämättä näkyvissä. Samalla lemmikkieläimellä voi olla sekä vaaleampia että tummempia kynsiä, jolloin ytimen pituus on mahdollista arvioida vaaleampien kynsien perusteella. Alla olevassa kuvassa on esitetty myös kulma, jossa lemmikkieläimen kynnet tulisi leikata. Yleinen nyrkkisääntö on, että oikea kulma on 45 astetta ylöspäin tassun pohjasta mitattuna. Siistimissarjan ohjain mahdollistaa leikkaamisen tässä kulmassa. Oikea kulma saattaa vaihdella omistajan mieltymyksistä ja lemmikkieläimen yksilöllisestä anatomiasta riippuen. Siisti kynnet siten, että ne ovat juuri ja juuri irti maasta lemmikkisi kävellessä.